ຄູ-ອາຈານລາວ ​ໃນເຂດ​ຊົນນະບົດ​ ​ບໍ່​ໄດ້​ຮັບ​ເງິນ​ເດືອນ​ ທັນເວລາ ມາສາມເດືອນແລ້ວ
ຄູສອນຢູ່​ໃນ​ເຂດຊົນນະບົດ ​​ບໍ່​ໄດ້ຮັບ​ເງິນ​ເດືອນ​ ຕາມ​ປົກກະຕິ​ເກືອບ 3 ​ເດືອນ​ແລ້ວ ເຖິງແມ່ນວ່າ ລັດຖະບານລາວໄດ້ປະກາດ ຂຶ້ນເງິນເດືອນໃຫ້ເຂົາເຈົ້າກໍຕາມ.
ບັນດາ ຄູ-ອາຈານຢູ່ໃນຊົນນະບົດ ຍັງບໍ່ທັນໄດ້ຮັບເງິນເດືອນ ຕາມປົກກະຕິເປັນເວລາ ເກືອບ 3 ເດືອນມາແລ້ວ ເຖິງແມ່ນວ່າ ລັດຖະບານລາວຈະອະນຸມັດການປັບຂຶ້ນເງິນເດືອນນັບຕັ້ງແຕ່ ເດືອນຕຸລາເປັນຕົ້ນມາແລ້ວກໍຕາມ ເຈົ້າໜ້າທີ່ຂັ້ນສູງໃນກະຊວງການເງິນໃຫ້ການຍອມຮັບວ່າ ແຜນ ງົບປະມານປະຈໍາປີ 2012-2013 ທີ່ໄດ້ເລີ່ມຕັ້ງແຕ່ເດືອນຕຸລາ 2012 ເປັນຕົ້ນມານັ້ນ ຍັງຄົງບໍ່ສາມາດທີ່ຈະຈັດຕັ້ງປະຕິບັດໄດ້ ຕາມປົກກະຕິຈົນເຖິງເວລານີ້ ທັງນີ້ກໍເນື່ອງຈາກວ່າການທີ່ວ່າ ລັດຖະບານລາວໄດ້ອະນຸມັດແຜນການປັບຂຶ້ນເງິນເດືອນໃຫ້ ແກ່ລັດຖະກອນໃນທົ່ວປະເທດ ແລະໃຫ້ມີຜົນບັງຄັບໃຊ້ນັບແຕ່ ເດືອນຕຸລາເປັນຕົ້ນມານັ້ນ ແລະສົມທົບກັບຄວາມຫຍຸ້ງຍາກໃນ ການເປັນເຈົ້າພາບຈັດກອງປະຊຸມສຸດຍອດເອເຊຍ-ຢູໂຣບຄັ້ງທີ 9 ທີ່ຕ້ອງໃຊ້ຈ່າຍງົບປະມານໄປຢ່າງ ຫຼວງຫຼາຍນັ້ນອີກດ້ວຍແລ້ວ ຈຶ່ງເຮັດໃຫ້ເກີດບັນຫາການຂາດສະພາບຄ່ອງທາງດ້ານງົບປະມານລາຍຈ່າຍຂອງລັດຖະ ບານລາວໃນເວລານີ້ ຍິ່ງໄປກວ່ານັ້ນ ການປັບຂຶ້ນເງິນເດືອນໃຫ້ແກ່ລັດຖະກອນໃນທົ່ວປະເທດດັ່ງ ກ່າວ ກໍຍັງເປັນປັດໃຈ ທີ່ເຮັດໃຫ້ລັດຖະບານລາວຈະຕ້ອງຈັດຫາລາຍຮັບເຂົ້າງົບປະມານປະຈໍາປີ 2012- 2013 ນີ້ໃຫ້ໄດ້ເພີ່ມຂຶ້ນຈາກໃນໄລຍະແຜນການປີ 2011- 2012 ທີ່ຜ່ານມາຄິດເປັນສັດສ່ວນ ບໍ່ຕໍ່າກວ່າ 30 35% ອີກດ້ວຍນັ້ນ ຈຶ່ງເຮັດໃຫ້ລັດຖະບານລາວຕ້ອງປະສົບບັນຫາຂາດສະ ພາບຄ່ອງທາງດ້ານງົບປະມານລາຍຈ່າຍເພີ່ມຂຶ້ນໄປອີກ ຊຶ່ງດ້ວຍບັນຫາດັ່ງກ່າວນີ້ ຈຶ່ງສົ່ງຜົນ ກະທົບຕໍ່ເນື່ອງເຖິງການຈ່າຍເງິນເດືອນໃຫ້ແກ່ລັດຖະກອນຢ່າງຫຼີກລ່ຽງບໍ່ໄດ້ ໂດຍສະເພາະ ແມ່ນລັດຖະກອນທີ່ເປັນຄູ-ອາຈານໃນເຂດຊົນນະບົດນັ້ນ ຈະໄດ້ຮັບຜົນກະທົບຫຼາຍທີ່ສຸດ ທັງນີ້ກເນື່ອງຈາກວ່າລັດຖະບານລາວ ໄດ້ອະນຸມັດແຜນການປັບຂຶ້ນເງິນເດືອນໃຫ້ແກ່ ບັນດາຄູ-ອາຈານໃນທົ່ວປະເທດໃນອັດຕາສະເລ່ຍ ທີ່ສູງກວ່າລັດຖະກອນໃນພາກສ່ວນອື່ີນໆ ດ້ວຍຫວັງວ່າຈະເຮັດໃຫ້ຄູ-ອາຈານ ມີສະພາບຊີວິດການເປັນຢູ່ທີ່ດີຂຶ້ນ ອັນຈະສົ່ງຜົນຕໍ່ເນື່ອງໄປເຖິງການພັດທະນາ ເພື່ອການຍົກລະດັບຄຸນນະພາບການສຶກສາຂອງລາວໃຫ້ດີຂຶ້ນອີກດ້ວຍ ນອກຈາກນີ້ ຄະນະລັດຖະບານລາວກໍຍັງຄາດຫວັງດ້ວຍວ່າການປັບຂຶ້ນເງິນເດືອນ ໃຫ້ກັບບັນດາຄູອາຈານເປັນກໍລະນີພິເສດໃນຄັ້ງນີ້ ຈະເປັນປັດໃຈທີ່ຊ່ວຍດຶງດູດເອົາບຸກຄະລາກອນ ທີ່ມີຄວາມຮູ້ຄວາມສາມາດໃຫ້ເຂົ້າມາມີສ່ວນຮ່ວມໃນການພັດທະນາຄຸນນະພາບການສຶກສາ ຂອງລາວໃຫ້ໄດ້ມາດຕະຖານຂອງກຸ່ມອາຊ່ຽນດ້ວຍກັນ ແລະໄດ້ມາດຕະຖານສາກົນເທື່ອລະ ກ້າວນໍາອີກ ດ່ັງທີ່ທ່ານນາງ ບຸນເພັງ ມູນໂພໄຊ ລັດຖະມົນຕີປະຈໍາສໍານັກ ງານນາຍົກລັດຖະ ມົນຕີແລະໂຄສົກຄະນະລັດຖະບານລາວ ໄດ້ຖະແຫຼງຊີ້ແຈງໃນຕອນນຶ່ງວ່າ: ທັງນີ້ ໃນປັດຈຸບັນໃນທົ່ວປະເທດລາວມີຈໍານວນຄູທັງໝົດຫຼາຍກວ່າ 63,000 ຄົນ ຊຶ່ງໃນນີ້ ກໍມີຢູ່ປະມານ 37,000 ຄົນທີ່ເປັນຄູໃນໂຮງຮຽນຂອງລັດຖະ ບານ ສ່ວນທີ່ເຫຼືອກໍເປັນຄູຕາມສະຖານສຶກສາຂອງພາກເອກກະຊົນທີ່ບໍ່ຍອມໄປປະຈໍາຢູ່ໂຮງຮຽນຂອງລັດຖະບານໃນເຂດ ຊົນນະບົດ ເພາະບໍ່ຕ້ອງການທີ່ຈະປະເຊີນກັບບັນຫາບໍ່ໄດ້ຮັບເງິນເດືອນຕາມປົກກະຕິດັ່ງ ກ່າວ ເພາະສະນັ້ນ ການທີ່ລັດຖະບານລາວຈະສາມາດແກ້ໄຂບັນຫານີ້ໄດ້ ຢ່າງເປັນຮູບປະທໍານັ້ນ ກໍຈະຕ້ອງຈັດເກັບລາຍຮັບ ແລະຈັດຫາການຊ່ວຍເຫຼືອຈາກຕ່າງປະເທດໃນແຜນການປະຈໍາ ປີ 2010-2013 ນີ້ໃຫ້ໄດ້ບໍ່ໜ້ອຍກວ່າ 19,927 ຕື້ກີບ ຫຼືຄິດເປັນ 24 96% ຂອງຄາດໝາຍ ຜະລິດຕະພັນລວມ ຫຼື GDP ຊຶ່ງເຮັດໃຫ້ລັດຖະບານລາວຕ້ອງການຈະໄດ້ຮັບການຊ່ວຍເຫຼືອ ລ້າຈາກຕ່າງປະເທດ ບໍ່ໜ້ອຍກວ່າ 587 ລ້ານໂດລາ